b'\n_START_ARTICLE_\nAndrius Matulevi\xc4\x8dius\n_START_PARAGRAPH_\nAndrius Matulevi\xc4\x8dius (1897 m. spalio 22 d. Suvalkuose \xe2\x80\x93 1959 m. spalio 5 d. Kaune) \xe2\x80\x93 Lietuvos gydytojas pediatras, medicinos moksl\xc5\xb3 kandidatas, Kauno medicinos instituto docentas.\n_START_SECTION_\nBiografija\n_START_PARAGRAPH_\nMok\xc4\x97si Suvalkuose. Pirmojo pasaulinio karo metais \xc5\xa1eima pasitrauk\xc4\x97 \xc4\xaf Rusij\xc4\x85, kur Andrius baig\xc4\x97 Oriolo gimnazij\xc4\x85. 1915 m. prad\xc4\x97j\xc4\x99s studijuoti medicin\xc4\x85 Maskvos universitete, studijas u\xc5\xbebaig\xc4\x97 Kaune, Auk\xc5\xa1tuosiuose medicinos kursuose. Dirbo gydytoju Kaune, vadovavo miesto Ligoni\xc5\xb3 kasos skyriui. Antrojo pasaulinio karo metais buvo Vaik\xc5\xb3 infekcin\xc4\x97s ligonin\xc4\x97s vadovu, nuo 1944 m. derino \xc5\xa1\xc4\xaf darb\xc4\x85 su Vytauto Did\xc5\xbeiojo universiteto Vaik\xc5\xb3 lig\xc5\xb3 katedros ved\xc4\x97jo pareigomis. Nuo 1948 m. apsiribojo tik pedagoginiu darbu, po met\xc5\xb3 apgyn\xc4\x97 medicinos kandidato disertacij\xc4\x85 pediatrijos srityje, 1951 m. pradeda d\xc4\x97styti naujai \xc4\xafkurtame Kauno medicinos institute._NEWLINE_Aktyviai dalyvavo visuomeniniame gyvenime: 1947-56 m. vadovavo atkurtai Vaik\xc5\xb3 gydytoj\xc5\xb3 mokslinei draugijai, pareng\xc4\x97 ir paskelb\xc4\x97 daugyb\xc4\x99 straipsniu profesin\xc4\x97je spaudoje, buvo \xc5\xbeurnalo \xe2\x80\x9eMedicina\xe2\x80\x9c sekretoriumi.'